[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000002", "text": "27. augustil lahkus meie hulgast 90-aastasena meie u\u0308ks edukmaid vanema po\u0303lvkonna mootosportlasi Jevgeni Makejev."}, {"text_idx": "#000003", "text": "31. jaanuaril 1930 su\u0308ndinud Jevgeni Makejev alustas mootorispordiga tegelemisega 1948. aastal. Kolm aastat hiljem vo\u0303itis ta vabariigi meistrivo\u0303istlustel motokrossis oma esimese ts\u030cempionitiitli 125 cm3 masinaklassis. Aasta hiljem vo\u0303idutses ta taas samas vo\u0303istlusklassis. 1953. aastal krooniti ta Eesti meistriks 1 km kiirusso\u0303idus lendstardiga so\u0303idus ning talimotokrossis. Aasta hiljem kihutas ta end \u201ekullale\u201c nii lend- kui paigalstardist so\u0303idus. Sama aasta lo\u0303pul ta\u0308itis ta NSV Liidu meistersportlase normatiivi. Vabariigi meistrivo\u0303istlustel vo\u0303itis ta veel 13 medalit, lisaks eelpoolmainitud motoaladele veel ringraja- ja hipodroomiso\u0303idus.Suurimat edu saavutas Jevgeni Makejev ringrajaso\u0303idus, kus No\u0303ukogude Liidu ts\u030cempionaatidel kuulus talle aastatel 1957 ja 1960 ho\u0303bemedal (125 cm3) ja pronks 1962. aastal (175 cm3 B).1962. aastal esmakordselt korraldatud spordiu\u0308hingu Kalev karikavo\u0303istlustel motokrossis kuulus talle karikavo\u0303it 175ste tsiklite masinaklassis. 1966. aastal finis\u030ceeris ta esimesena Kalevi Suurso\u0303idul sama kubatuuriga tsiklite klassis ja 1973. aastal lo\u0303petas ta vormel-4 auto roolis vo\u0303idukihutamise kolmandana.Tublit autojuhti, millist ametit pidas ta veel ko\u0303rge eani, autasustati 1974. aastal To\u0308o\u0308punalipu ordeniga."}, {"text_idx": "#000004", "text": "Eesti Mootorrattaspordi Fo\u0308deratsioon avaldab su\u0308gavat kaastunne lahkunu omastele ja tuttavatele."}, {"text_idx": "#000009", "text": "Yamahakeskus toetab ja\u0308tkuvalt nii motokrossi meistrivo\u0303istluseid kui ka Team Estoniat"}]